Peter Thiel vuonna 2014.
**Peter Andreas Thiel** (s. 11. lokakuuta 1967 Frankfurt am Main, Länsi-Saksa) on saksalais-yhdysvaltalainen sijoittaja, yksi PayPalin perustajista, Clarium Capital Managementin perustaja, yksi Palantir Technologiesin perustajista sekä Founders Fundin partneri. Vuonna 2021 Thiel oli Forbes 400 -listan mukaan 4,1 miljardin dollarin omaisuudellaan Yhdysvaltojen 273. varakkain henkilö.

Ura
---

Thiel on opiskellut Stanfordin yliopistossa filosofiaa ja oikeustiedettä.

Thiel omisti 3,7 prosentin osuuden PayPalista, kun se myytiin eBaylle. Thiel ansaitsi kaupasta 55 miljoonaa Yhdysvaltain dollaria. Tämän jälkeen Thiel perusti Clarium Capital Managementin.

Thiel sijoitti vuonna 2004 puoli miljoonaa dollaria Facebookiin. Thiel on tullut Facebook-sijoituksestaan kuuluisaksi, ja se on osa Facebookista kertovaa *The Social Network* -elokuvaa, jossa Thieliä esittää Wallace Langham.

Thiel on yksi Palantir Technologiesin perustajista.

Näkemyksiä
----------

Peter Thielin mielestä epäonnistuminen on yliarvostettua. Thielin mukaan epäonnistumisesta ei opi paljoakaan ja epäonnistumisia ei seuraa lopulta onnistuminen.

Thielin mukaan opintolaina heikentää opiskelijoiden kykyä valita innovatiivinen ura. Hänestä suuri opintolaina aiheuttaa yleensä riskin välttämistä ja turvallisia urapolkuja, kun samaan aikaan yhdysvaltalainen yhteiskunta tarvitsee enemmän innovaatioita. Thielin mukaan koulutus muistuttaa vakuutusta, ja kouluttautumista ajaa enemmän pelko kuin toivo. Thiel Fellowship lahjoittaa 100 000 $ yliopisto-opiskelijoille, jotka lopettavat muodollisen koulutuksen ja seuraavat unelmiaan.

Thiel välttää MBA-koulutuksen saaneiden palkkaamista, sillä he ovat hänestä taipuvaisia "lauma-ajatteluun ja -käyttäytymiseen". Sen sijaan yritys voi hänestä välttää lauma-ajattelun palkkaamalla autisteja. Thielin arvion mukaan osalla Piilaakson menestyneistä yrittäjistä on lievä Aspergerin syndrooma tai jotain sen suuntaista. Thielin mukaan yhden alan työntekijöiden kanssakäynti synnyttää konformismia, ja tämä sosialisaatio estää ihmisiä innovoimasta. Hänestä yrittäjyydessä tärkeää on nimenomaan omalaatuisuus.

Yksityiselämä
-------------

Thiel on avoimesti homoseksuaali. Thiel on puoluekannaltaan republikaani ja presidentti Donald Trumpin kannattaja.

Teokset
-------

* *Zero to One: Notes on Startups, or How to Build the Future*. Yhdessä Blake Mastersin kanssa. New York: Crown Business, 2014. ISBN 978-0-8041-3929-8. (englanniksi)

Lähteet
-------

1. ↑  O'Dea, Meghan: Peter Thiel *Immigrant Entreprenuership*.  Arkistoitu 24.9.2021. Viitattu 12.10.2021. (englanniksi)
2. ↑  The Forbes 400 2021 Forbes.  Arkistoitu 10.10.2021. Viitattu 12.10.2021. (englanniksi)
3. ↑  Schwab, Florian: Interview of the Week: Peter Thiel *Die Weltwoche*.  Arkistoitu 30.9.2021. Viitattu 12.10.2021. (englanniksi)
4. ↑  The PayPal Mafia: Who are they and where are Silicon Valley's richest group of men now? *telegraph.co.uk*.  20 September 2014.
5. ↑  Peter Thiel sells majority of Facebook shares, but 2012 was bigger *cnbc.com*.  22 November 2017.
6. ↑  Mark Zuckerberg's first big investor meeting included 'a lot of staring at the desk' *mashable.com*.
7. ↑
8. ↑  Investors Archive. Peter Thiel: Different Perspectives On Innovation, Risk and Investing 41:00-
9. ↑  The Thiel Fellowship: meet the college dropouts ready to change the world *telegraph.co.uk*.  20 September 2014.
10. ↑  Autistic employees can give companies an edge in innovative thinking *theguardian.com*.  16 October 2016.
11. ↑  Why Peter Thiel Thinks Asperger’s Is A Key to Succeeding in Business *medium.com*.  17 September 2014.
12. ↑  Peter Thiel: Asperger’s can be a big advantage in Silicon Valley *businessinsider.com*.
13. ↑  Peter Thiel ‘not a gay man’ for supporting Donald Trump: LGBT magazine *washingtontimes.com*.

Aiheesta muualla
----------------

* Founders Fund: Peter Thiel (englanniksi)
* Forbes: Peter Thiel (englanniksi)
* The Telegraph: Peter Thiel: the billionaire tech entrepreneur on a mission to cheat death (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Katalonia
* Saksa
* Israel
* Belgia
* Yhdysvallat
* Japani
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |